[{"text_idx": "#000000", "text": "Asetsedes Aasias strateegiliselt ta\u0308htsal ristumiskohal on Afganistan aastatuhandete jooksul va\u0308lisarmeede so\u0303jaretkede sihtpunktiks. 1900. aastatel tegi Afganistan ma\u0308rkimisva\u0308a\u0308rseid edusamme arengus, kuid 1970ndate lo\u0303pul toimunud sisekonfliktid rebisid maa taas tu\u0308kkideks ning see okupeeriti No\u0303ukogude Liidu poolt."}, {"text_idx": "#000001", "text": "No\u0303ukogude okupatsioon lo\u0303ppes 1980ndate lo\u0303pus, kuid segadus riigis ja\u0308tkus, kuni vo\u0303imule sai islamia\u0308a\u0308rmuslaste talebaniru\u0308hmitus. Taleban siiski ei u\u0308hendanud tervet Afganistani oma vo\u0303imu alla. Aastast 2001 on riiki kurnanud talebanivalitsuse asemele astunud keskvalitsuse vastased relvastatud ru\u0308hmitused ja valitsust toetavate Nato va\u0308gede omavaheline va\u0308givald."}, {"text_idx": "#000002", "text": "Konflikti erinevate etappide jooksul on inimesed olnud sunnitud oma koddest po\u0303genema ning inimo\u0303iguste olukord on terves riigis a\u0308a\u0308rmiselt no\u0303rk. Varemetes Afganistan on maailma u\u0308ks vaesemaid ja va\u0308hem arenenumaid riike."}, {"text_idx": "#000004", "text": "Afganistan asetseb Kesk-Ida, Kesk-Aasia ja India poolsaare vahel. Va\u0308lisriikide so\u0303jalised jo\u0303ud alates Aleksander Suure ajast alates on pu\u0308u\u0308dnud riiki vallutada ning vahelduva eduga on pika ajaloo va\u0308ltel afgaanikuningate valitsusala ulatunud ka naaberriikide Pakistani ja Iraani aladele."}, {"text_idx": "#000005", "text": "1800. aastatel oli Afganistan osa Suurbritannia mo\u0303jusfa\u0308a\u0308rist. Riik iseseisvus peale Briti vo\u0303imu, aastal 1919. Ja\u0308rgnevad kuus aastaku\u0308mmet olid Afganistani praeguse olukorraga vo\u0303rreldes stabiilsed \u2013 riigis viidi va\u0308lisriikide abiga la\u0308bi uuendusi, arendati infrastruktuuri ning astuti samm-sammult demokraatia suunas.\nPikk rahuperiood lo\u0303ppes aastal 1973, kui riiki valitsenud monarhia kukutati ning Afganistanist sai formaalselt vabariik. Viis aastat hljem korraldas Afganistani kommunistlik partei Kabulis verise riigipo\u0308o\u0308rde, mille tulemusena on Afganistanis olnud pidev so\u0303jaline olukord, kuni ta\u0308naseni."}, {"text_idx": "#000006", "text": "1979. aastal kukutas No\u0303ukogude Liit Afganistani valitsuse, millele ja\u0308rgnes laastav, 1988. aastani kestnud No\u0303ukogude okupatsioon ning so\u0303da mujahidee-va\u0308gede, kellel oli va\u0308lisriikide toetus ja No\u0303ukogude armee vahel, keda omakorda toetasid Afganistani rahvusso\u0303durid. Konflikti va\u0308liste osapooltena osalesid lisaks suurriikidele ja Pakistanile ka Hiina, Iraan ja Saudi-Araabia."}, {"text_idx": "#000007", "text": "So\u0303ja esimene etapp lo\u0303ppes Afganistani, No\u0303ukogude Liidu, Ameerika U\u0308hendriikide ja Pakistani rahulepinguga ja No\u0303ukogude va\u0308gede taandumisega. Rahvusliku u\u0308htsuse saavutamine oli raske. 1990. aastate alguses ja\u0308tkus la\u0308a\u0308neriikide toetusel eri ru\u0308hmituste vaheline koduso\u0303da. Esialgu vo\u0303ideldi No\u0303ukogude Liidu loodud kommunistliku riigikorra vastu ning peale selle langemist islamistliku vabariigi vastu."}, {"text_idx": "#000008", "text": "U\u0308ldine ebakindlus rajas teed 1990. aastate keskpaigast alates. Kandahari maakonnas su\u0308ndinud ja Pakistani otsest toetust nautinud islamia\u0308a\u0308rmuslik talebaniliikumine vallutas Kabuli 1996. aastal. Talebanid la\u0308htusid juhtimisel Koraani fundamentalistlikust to\u0303lgendamisest ning kasutasid ka toorest jo\u0303udu, mille tulemusena inimo\u0303igused ja naiste positsioon no\u0303rgenesid ma\u0308rkimisva\u0308a\u0308rselt. Liikumine valitses suurt osa Afganistanist 2001. aastani, mil va\u0308lisriikide juhitud so\u0303jaline operatsioon selle kukutas."}, {"text_idx": "#000009", "text": "Afganistanis, mis on pindalalt kaks korda sama suur kui Soome, elab umbes 28 miljonit inimest. Riik on etniliselt, keeleliselt ja piirkonniti a\u0308a\u0308rmiselt mitmeku\u0308lgne. Riigi suurima rahvastikuru\u0308hma moodustavad pataanid \u2013 umbes 40% kogu riigi elanikest ning see on olnud ka traditsiooniliselt valitsev rahvastikuru\u0308hm. U\u0308leja\u0308a\u0308nud etnilise kogukonna moodustavad tadz\u030cikid, hazarad ja usbekid. Enamik afgaane on s\u030cunniidi moslemid."}, {"text_idx": "#000010", "text": "Kaua kestnud so\u0303ja to\u0303ttu on Afganistan u\u0308ks maailma va\u0308hem arenenud riike. So\u0303da on ha\u0308vitanud infrastruktuuri, tervishoiuvo\u0303rgustik ei toimi, emade ja laste suremus on maailma ko\u0303rgeim, naiste positsioon on haletsusva\u0308a\u0308rne ja alla kolmandiku u\u0308le 15- aastastest on kirjaoskamatud. Rohkem kui kolmandik rahvastikust on to\u0308o\u0308tud ning ma\u0308rkimisva\u0308a\u0308rselt suur hulk inimesi so\u0303ltub rahvusvahelisest toiduabist."}, {"text_idx": "#000011", "text": "Ulatuslik vaesus on olnud suureks stiimuliks oopiumikasvatusele, millest saadud tulu on vo\u0303rreldes teiste po\u0303llukultuuride kasvatamisega mitmekordne. Korruptsioon on kogu u\u0308hiskonda la\u0308biv ning U\u0308RO hinnangute po\u0303hjal moodustab altka\u0308emaks 23 protsenti Afganistani sisemajanduse kogutoodangust."}, {"text_idx": "#000012", "text": "U\u0308mberasumine on Afganistanis ja selle naaberriikides saavutanud tohutu suured mastaabid. Erinevate uuringut po\u0303hjal elab va\u0308lismaal 3\u20135 miljonit afgaanipo\u0303genikku ning riigisiseseid u\u0308mberasujaid on kokku ligikaudu 300 000."}, {"text_idx": "#000014", "text": "Keskvalitsus on ilmutanud la\u0308a\u0308neriikide tegutsemise osas rahulolematust: ISAF-va\u0308gede korraldatud o\u0303huru\u0308nnakute ja o\u0308iste haarangute ka\u0308igus tekkinud tsiviilohvrite pa\u0308rast vo\u0303ib keskvalitsuse suhteid abistajate riikidega iseloomustada kui vastuolulisi."}, {"text_idx": "#000015", "text": "Viimase aastaku\u0308mne jooksul on Afganistanis toimunud ka mo\u0303ningane areng ning riik on samm-sammult muutunud ebao\u0303nnestunud vabariigist \u201etavaliseks\u201c arengumaaks. Riigis on ametlikult demokraatia, u\u0308le viie miljoni elaniku on naasnud oma kodudesse, paranenud on haridus- ja tervishoiusu\u0308steem ning majanduse kasv on 10 protsenti aastas. Talebani valitsuse ajal oli kooliska\u0308imine tu\u0308drukutele keelatud, nu\u0308u\u0308d ka\u0308ib koolis 2,4 miljonit tu\u0308drukut. Riigi tulevik on siiski ebakindel, vaatamata sadade miljardite eurode suurustele investeeringutele ning olukorrale ei na\u0308i la\u0308hitulevikus muutuvat."}, {"text_idx": "#000016", "text": "Afganistani konfliktis on omavahel vastakuti u\u0308helt poolt la\u0308a\u0308neriikide toetust omav president Karzai valitsus, teisalt keskvalitsus ja va\u0308lisriikide so\u0303durite vastased ma\u0308ssulised. Lisaks neile on arvukalt kohalikke poliitikuid, etnilisi, religioosseid ja piirkonniti u\u0308ksteisega vo\u0303istlevaid ru\u0308hmitusi, mille vahelised partnerlussuhted ja liitlused on muutuvad. Ka afgaani rahvau\u0308hiskond ja rahvusvahelised organisatsioonid on konfliktis osalised, kuigi nad ei ole kaasatud va\u0308givalda."}, {"text_idx": "#000017", "text": "Afganistani praegune valitsus su\u0308ndis U\u0308RO julgeolekuno\u0303ukogu toel ja traditsioonilise Loya Jirga \u2013 no\u0303ukogu heakskiidul aastal 2002. Riigi esimesed vabad presidendivalimised vo\u0303itis la\u0308a\u0308neriikide poolt ajutise valitsuse eesotsa upitatud Hamid Karzai. Karzai valitsuse toetajad vo\u0303itsid hiljem ka parlamendi- ja kohalikud valimised."}, {"text_idx": "#000019", "text": "La\u0308a\u0308neriigid on koolitanud ligi 300 000 politseid ja so\u0303durit kavandatud vo\u0303imu u\u0308levo\u0303tmise jaoks. No\u0303rgemini varustatud ja koolitatud afgaani julgeolekujo\u0303ud on sageli vo\u0303itlustes esirinnas ning alates 2001. aastast on so\u0303jas surma saanud ligikaudu 10 000 valitsuse poolel vo\u0303idelnud afgaani so\u0303durit."}, {"text_idx": "#000020", "text": "USA valitsusel on Afganistani koduso\u0303jas olnud keskne roll selle algusest peale, mil toetati No\u0303ukogude va\u0308gede vastu vo\u0303itlevaid sisse. No\u0303ukogude okupatsiooni lo\u0303ppedes vaibus ka USA huvi Afganistani arengu suhtes peaaegu aastaku\u0308mneteks, kuigi president Clinton pommitas Afganistanis asuvaid al-Qaida-vo\u0303rgustiku treeninglaagreid peale U\u0308hendriikide suursaatkonnale tehtud pommiru\u0308nnakuid aastal 1998."}, {"text_idx": "#000021", "text": "Hetkel on USAl Afganistanis so\u0303dureid ligi 100 000 U\u0308RO julgeolekuno\u0303ukogu mandaadil tegutsevas rahvusvahelises ISAF- so\u0303jalises operatsioonis ja riigi enda Enduring Freedom \u2013operatsioonis."}, {"text_idx": "#000022", "text": "2001 aasta lo\u0303pul U\u0308RO julgeolekuno\u0303ukogu mandaadil alustanud NATO juhitud ISAF va\u0308gede (International Security Assistance Force) tegevus oli algusest peale mo\u0303eldud Kabuli ametiasutuste toetamiseks u\u0308leminekuperioodil. 2006. aastast alates on nende mandaati siiski laiendatud tervele riigile ning on esinenud ka so\u0303jalisi operatsioone ma\u0308ssuliste vastu. U\u0308ks ISAF-va\u0308gede olulisimaid u\u0308lesandeid on Afganistani armee (ANA) va\u0308ljao\u0303pe."}, {"text_idx": "#000023", "text": "ISAF-il on Afganistanis, vastavalt 2011. aasta ma\u0308rtsi andmetele, ligi 132 000 so\u0303durit 40 eri riigist, sinna alla kuulub ka USA Enduring Freedom \u2013operatsioonil osalevad so\u0303durid. Va\u0308gedes teenib ka 165 soome so\u0303durit."}, {"text_idx": "#000024", "text": "Va\u0308lisriikide va\u0308gede va\u0308lja viimine on alati olnud ma\u0308ssuliste piiritingimuseks rahula\u0308bira\u0308a\u0308kimiste alustamiseks. Ka tavaliste afgaanide hulgas on soovitud va\u0308gede va\u0308ljaviimise graafiku esitamist va\u0308gedele. Praeguste plaanide kohaselt lahkub suur osa va\u0308gesid riigist 2014. aasta lo\u0303puks."}, {"text_idx": "#000026", "text": "UNAMA on poliitiline delegatsioon, mille tegevuse alustalad puudutavad riigi poliitilisi- ja arenguku\u0308simusi. UNAMAs on umbes 1 500 to\u0308o\u0308taja, neist 80% afgaanid."}, {"text_idx": "#000027", "text": "Pakistanil on Afganistani konfliktis oluline osa, mille tegelikust olemusest kindlalt ei teata. Pakistan aitas kaasa talebanide vo\u0303imule saamisele 1990ndatel, mil see oli lisaks Saudi-Araabiale ja Araabia U\u0308hendemiraatidele ainus talebanivalitsust ametlikult tunnistanud riik. Pakistan katksestas ka viimasena diplaomaatilised suhted talebaniga."}, {"text_idx": "#000028", "text": "Paljud talebani vo\u0303itlejad on afgaanipo\u0303genike ja\u0308reltulijad, kes on saanud hariduse Pakistani usklikes koolides. Pakistani pataanide vahel valitseb oma talebaniru\u0308hmitus. Viimastel aastatel on Pakistani talebaniliikumine teinud riigile mitmeid enesetapuru\u0308nnakuid. Afganistani talebanid tegutsevad u\u0308le piiri Pakistani poolel."}, {"text_idx": "#000029", "text": "Afganistani naaberriik Pakistan on konflikti kestel vo\u0303tnud vastu suurel hulgal afgaani po\u0303genikke. 2010. aasta andmetel on Pakistanis umbes 1,7 miljonit registreeritud pagulast, kellest peaaegu ko\u0303ik on afgaanid."}, {"text_idx": "#000030", "text": "Afganistanis on lisaks va\u0308lisriikide so\u0303duritele ka ku\u0308mneid tuhandeid va\u0308lisriikide turvamehi, kelle ta\u0308pset arvu ei teatagi. Paljud neist on endised so\u0303durid ning paljude eraturvafirmade to\u0308o\u0308tajad on ka sama ha\u0308sti varustatud."}, {"text_idx": "#000031", "text": "Keskvalitsuse vastaseid va\u0308gesid kutsutakse meedias sageli talebanideks, ma\u0308ssulisteks vo\u0303i terroristideks. Keskvalitsuse vastane rinne koosneb siiski enamasti kohalikest ru\u0308hmitustest, siinkohal toome a\u0308ra kaks konfliktile ko\u0303ige mo\u0303juvo\u0303imsamat."}, {"text_idx": "#000032", "text": "Afganistani peamine ma\u0308ssuliste ru\u0308hm on islamia\u0308a\u0308rmuslaste taleban."}, {"text_idx": "#000033", "text": "Talebanide pooldajad on po\u0303hiliselt pataanid, ent talebanide ja pataanide vahele ei saa siiski panna vo\u0303rdusma\u0308rki. Liikumine on nii ideoloogiliselt kui ka struktuurilt killustatud."}, {"text_idx": "#000034", "text": "Taleban on olnud so\u0303jaliselt aktiivne ja\u0308lle alates 2003. aastast alates. Peale seda, kui president Obama otsustas riiki saata 30 000 ameerika lisava\u0308ge, on talebani so\u0303jaline aktiivsus kasvanud ma\u0308rkimisva\u0308a\u0308rselt. Umbes kolm neljast afgaani tsiviilohvrist on talebani poolt tapetud."}, {"text_idx": "#000035", "text": "Liikumine on tasapisi saavutanud uuesti oma kaotatud poliitilise vo\u0303imu, eriti Afganistani maapiirkondades. Aastal 2010 arvati talebani olevat aktiivne ligi 80% riigis. Taleban on korduvalt teatanud, et alustab vo\u0303imalikke rahuko\u0303nelusi, kui La\u0308a\u0308s esitab oma va\u0308gede va\u0308ljaminemise graafiku. Samas on talebani liidrid pehmendanud oma ideoloogiat kutsudes seda rahvuslikuks liikumiseks va\u0308lisva\u0308gede vastu."}, {"text_idx": "#000036", "text": "Talebanil arvatakse olevat 20 000\u201335 000 so\u0303duri."}, {"text_idx": "#000037", "text": "Al-Qaida on rahvusvaheline islamistide poolso\u0303jaline organisatsioon, mis on sageli erinevate riikide terroriorganisatsioonide nimekirjas. Vo\u0303rgustikku kahtlustatakse muuhulgas ka 11. septembri USA terroriru\u0308nnakute organiseerimises. Al-Qaida ja talebani suhted olid 1990ndatel la\u0308hedased, kuid praegu nad teevad va\u0308ga va\u0308he koosto\u0308o\u0308d."}, {"text_idx": "#000039", "text": "Al-Qaida on Afganistanis marginaalne ru\u0308hmitus, sinna kuulub ehk mo\u0303niku\u0308mmend kuni sada inimest."}, {"text_idx": "#000040", "text": "Afganistan kerkis rahvusvahelise poliitika keskpunkti 2001. aasta septembris, kui U\u0308hendriikidele tehti nelja kaaperdatud reisilennukiga enesetapuru\u0308nnak. New York\u2019ile ja Washington DC\u2019le suunatud ru\u0308nnakute tagaja\u0308rjel sai surma ligikaudu 3000 inimest."}, {"text_idx": "#000041", "text": "USA valitsus su\u0308u\u0308distas ru\u0308nnakutes militaarset islamia\u0308a\u0308rmuslaste talebani vo\u0303rgustikku ja no\u0303udis talebani liidri Osama bin Ladeni va\u0308ljaandmist ja loovutamist U\u0308hendriikidele. La\u0308bira\u0308a\u0308kimised lo\u0303ppesid tupikseisus peaaegu kohe, pa\u0308rast mida U\u0308hendriikide va\u0308ed ru\u0308ndasid Afganistani juba 2001. aasta."}, {"text_idx": "#000042", "text": "Talebani valitsus varises kiiresti. Tegeliku vo\u0303itluse pidasid talebani valitsuse vastu Northern Alliance so\u0303durid, kellele tulid appi la\u0308a\u0308neriigid. Juba novembris olid ko\u0303ik ta\u0308htsamad Afganistani linnad talebanilt u\u0308le vo\u0303etud."}, {"text_idx": "#000043", "text": "Rinde kokkuvarisemise ka\u0308igus vo\u0303itsid NA so\u0303durid hulgaliselt pantvange, kellest paljud masshukati. Liit loovutas U\u0308hendriikidele ka sadu al-Qaida- vo\u0303i talebaniga koosto\u0308o\u0308s kahtlustatavaid isikuid. Vangid so\u0303idutati selle jaoks rajatud vanglasse Guanta\u0301namo so\u0303java\u0308ebaasis Kuubal. Inimo\u0303igusteorganisatsioonid, U\u0308RO ja Euroopa Liit on kritiseerinud vangide kohtlemist, kuna USA ei suhtu neisse kui so\u0303javangidesse. Mitmeid vange on ka piinatud. Talebanid ei suutnud lo\u0303puni korraldada korralikku vasturinnet, so\u0303durid hajusid laiali Afganistani ma\u0308gedesse ja ku\u0308ladesse. Viimane oluline vo\u0303itlus Afganistanis oli, kui USA sai vihje Osama bin Ladeni peidupaigast Tora Bora ma\u0308el Pakistani piiri la\u0308hedal. Vo\u0303itluse lo\u0303ppedes po\u0303genes bin Laden Pakistani ning tema asukohast oli teadmata ligikaudu ku\u0308mme aastat."}, {"text_idx": "#000044", "text": "Afganistani poliitilised ru\u0308hmitused kogunesid 2001. aasta detsembris Saksamaal, Bonnis ja leppisid kokku kehtestada ajutine valitsus. Algusest peale oli kaasatud ka U\u0308RO. Ja\u0308rgneval suvel kutsuti kokku Loya Jirga, suur etniliste ru\u0308hmituste traditsiooniline no\u0303ukogu, kes kinnitas Hamid Karzai ajutise valitsuse etteotsa."}, {"text_idx": "#000045", "text": "Afganistani u\u0308lesehitamine osutus kohe a\u0308a\u0308rmiselt keeruliseks: aastatepikkune so\u0303da oli ta\u0308ielikult ha\u0308vitanud riigi infrastruktuuri, riigis puudusid teed, elektrijaamad ja haritud rahvas, keda oleks vo\u0303inud erinevatesse riigiametitesse palgata. Riiklike suurprojektide asemel kasutati va\u0308lisorganisatsioonide abi hoopis va\u0308iksemate projektide elluviimiseks, na\u0308iteks ku\u0308lakaevude ehitamiseka jne."}, {"text_idx": "#000046", "text": "Va\u0308lisriikide panus ka Afganistani julgeoleku tagamiseks oli u\u0308sna piiratud. U\u0308RO mandaadil tegutseva ISAF-operatsiooni mandaat ei ulatunud pealinnast Kabulist palju kaugemale. Teisi suuri linnu, maapiirkondi ja ma\u0308estikke hoidsid kontrolli all Po\u0303hja-alliantsi taganenud so\u0303durid, kes olid tihtipeale rohkem truud oma juhile kui Afganistani riigile. Afganistani killustatud vo\u0303im to\u0303i pa\u0308evakorda taas oopiumiskasvatuse, mille talebanid olid viimastel aastatel suutnud mitmes mo\u0303ttes va\u0308lja juurida. La\u0308a\u0308ne so\u0303dureid oli riigis vaid 5000, sealhulgas umbes 50 Soome rahuvalvajat."}, {"text_idx": "#000047", "text": "Vaatamata lu\u0308u\u0308asaamisele alustas taleban rahula\u0308bira\u0308a\u0308kimisi la\u0308a\u0308neriikidega, mis aga tagasi lu\u0308kati. Liikumine alustas 2003. aastal taas aktiivsemat tegutsemist, kuid oluliselt va\u0308iksemana."}, {"text_idx": "#000048", "text": "Ka va\u0308lisriikide juhtumid avaldasid mo\u0303ju Afganistanile. 2002. aastal po\u0308o\u0308ras USA ja rahvusvaheline u\u0308ldsus oma pilgud Iraaki. Afganistan muutus aastateks ununenud rindeks so\u0303jas USA ja islamia\u0308a\u0308rmuslaste vahel."}, {"text_idx": "#000049", "text": "2004. aasta jaanuaris hakkas Afganistanis kehtima uus po\u0303hiseadus, mis muuhulgas kaitseb va\u0308hemuskeeli ja soolist vo\u0303rdo\u0303iguslikkust. Esimesed vabad presidendivalimised korraldati sama aasta oktoobris. Valimised vo\u0303itis ajutise valitsuse eesotsas olnud Karzai. Ja\u0308rgneval aastal korraldatud parlamendivalimistel enamik kandidaate ja saadikuid olid endised so\u0303japealikud vo\u0303i nende liitlased, ent kolmandiku kandidaatidest moodustasid ka naised."}, {"text_idx": "#000050", "text": "2005. aasta jooksul ilmnesid esimesed ma\u0308rgid valitsusevastasest ma\u0308ssust. Valitsusevastaste liikumiste so\u0303durid korraldasid treeninglaagreid Pakistanis, kus nad tegid kiirru\u0308nnakuid halvasti relvastatud afgaani politsei ja so\u0303durite pihta. Vo\u0303o\u0303rva\u0308gede pihta lasti enamasti isevalmistatud lo\u0303hkekehi ning esimest korda kogu konflikti ajal tekkisid ka enesetapuru\u0308nnakud."}, {"text_idx": "#000051", "text": "U\u0308RO julgeoleku no\u0303ukogu otsusel laiendati NATO tegevuspiirkonda Kabulist va\u0308ljapoole ja vo\u0303o\u0303rva\u0308ed vo\u0303tsid edale peavastutuse Lo\u0303una-Afganistani eest. La\u0308a\u0308neriikide va\u0308gede laialiminemisega u\u0308le Afganistani sagenesid ka nendevastased ru\u0308nnakud ja muutusid organiseeritumaks ning laiahaardelisemaks. Tundidepikkused tulevahetused la\u0308a\u0308ne so\u0303duritega u\u0308ha sagenesid. Aastal 2007 hukkus esimene Soome so\u0303dur. Va\u0308givalla suurenedes u\u0308ha rohkem abito\u0308o\u0308tajaid ja U\u0308RO ametnikke sattus ru\u0308nnakute ohvriteks."}, {"text_idx": "#000052", "text": "Afganistani toodi lisava\u0308gesid. 2008. aastal kahekordistus U\u0308hendriikide so\u0303durite arv 48 000 so\u0303durini."}, {"text_idx": "#000053", "text": "Afganistani ajaloo teistel presidendivalimistel 2009. aastal sai vo\u0303idu taas president Karzai, kui tema vastaskandidaat viimasel hetkel loobus ja nimetas valimisi ebaausateks. Valimispettuse kahtluste to\u0303ttu loeti ha\u0308a\u0308led uuesti u\u0308le ning viiendik ha\u0308a\u0308ltest heideti ko\u0303rvale. Sama juhtus ka ja\u0308rgneva aasta parlamendivalimistel, kui tulemuste teatamine viibis mitu korda."}, {"text_idx": "#000054", "text": "Julgeolek lo\u0303una Afganistanis enne valimisi oli eriti no\u0303rk. Vaid 3,6 miljonit inimest 10 miljonist ka\u0308is valimas, mis oli tunduvalt va\u0308hem kui eelmiste valimiste ajal."}, {"text_idx": "#000055", "text": "Konflikti a\u0308genemine kaasas ka u\u0308ha enam Pakistani, kui USA hakkas mehitamata o\u0303huru\u0308nnakuid Pakistani poolele korraldama. Ru\u0308nnakud olid va\u0308ga vastuolulised, kuna nendega rikuti rahvusvahelist o\u0303igust ning nende ka\u0308igus on hukkunud sadu elanikke. Samaaegselt hakkas Pakistani valitsus vo\u0303itlema kohaliku talebaniliikumise vastu, mille tagaja\u0308rjel ka taleban korraldas Pakistanis oma ru\u0308nnakuid."}, {"text_idx": "#000056", "text": "Barack Obama ra\u0308a\u0308kis oma valimiskampaanias soovist Afganistani so\u0303da laiendada. Varsti peale Obama ametisse astumist saadetigi ku\u0308mneid tuhandeid so\u0303dureid veel lisaks."}, {"text_idx": "#000057", "text": "Peale seda on Afganistanis purustatud u\u0308ks rekord teise ja\u0308rel va\u0308givallas ja tsiviilelanike surmas. Aastal 2010 kaotas enamasti talebani ru\u0308nnakutes elu u\u0308le 2 700 elaniku. Nato ja Afganistani omad va\u0308ed po\u0303hjustasid 2010. aastal tsiviilelanike surmadest 16 protsenti."}, {"text_idx": "#000058", "text": "2010. aasta oktoobris otsustasid Madalmaad oma va\u0308ed riigist va\u0308lja saata. Veebruaris 2011 hukkus teine Soome so\u0303dur pommiru\u0308nnakus."}, {"text_idx": "#000059", "text": "No\u0303rgast turvalisusest hoolimata Nato, U\u0308RO ja Afganistani ametnikud alustasid la\u0308bira\u0308a\u0308kimisi vo\u0303o\u0303rva\u0308gede lo\u0303plikust va\u0308ljaviimisest Afganistanist 2014. aasta lo\u0303puks. Vastutust julgeoleku eest hakati afgaani va\u0308gedele loovutama juba ja\u0308rgneval suvel."}, {"text_idx": "#000060", "text": "2011. aasta kevadel toimus Afganistani so\u0303jas murrang, kui USA laitis maha Osama bin Ladeni ru\u0308nnakud Pakistanile, mis pa\u0308lvis palju rahvusvahelist ta\u0308helepanu. Bin Ladeni surmaga lo\u0303ppes ka so\u0303ja u\u0308ks eesma\u0308rke, mis lisas ka po\u0303hjuse va\u0308gede va\u0308ljaviimiseks."}, {"text_idx": "#000061", "text": "Sama aasta su\u0308gisel ta\u0308histati la\u0308a\u0308neriikide vo\u0303imu Afganistanis ku\u0308mnendat aastapa\u0308eva. Ku\u0308mne aasta jooksul oli abiprojektide peale kulutatud 57 miljardit dollarit. Ainuu\u0308ksi USA so\u0303jaoperatsioonid olid maksma la\u0308inud ligikaudu 460 miljardit dollarit."}, {"text_idx": "#000062", "text": "Peale pikki la\u0308bira\u0308a\u0308kimisi hakkasid la\u0308a\u0308neriigid 2012. aastal tasapisi otsi kokku to\u0303mbama ja vastutust Afganistani armeele u\u0308le andma. 2014. aastal on kavandatud ka ISAF-operaatsiooni lo\u0303pp, kuid USA ja Afganistani valitsused ei ole suutnud jo\u0303uda u\u0308ksmeelele, kas peale seda ja\u0308a\u0308b riiki veel va\u0308lisso\u0303dureid vo\u0303i mitte."}, {"text_idx": "#000063", "text": "2013. aasta saabudes ei toimunud riigi julgeolekus ma\u0308rkimisva\u0308a\u0308rseid muudatusi paremuse suunas. Afganistani tulevik on endiselt tume ja ebakindel."}, {"text_idx": "#000064", "text": "La\u0308a\u0308neriikide juhtide so\u0303nul on Afganistani so\u0303da osa vo\u0303itlusest rahvusvahelise terrorismiga ja a\u0308a\u0308rmuslike islamiru\u0308hmituste vastu."}, {"text_idx": "#000065", "text": "Vastavalt sellele to\u0303lgendusele on la\u0308a\u0308neriikide osalemine konfliktis oluline ko\u0303ikide la\u0308a\u0308neriikide ja u\u0308ldise rahvusvahelise julgeoleku pa\u0308rast. Talebanivalitsust vaadeldi kui islamia\u0308a\u0308muslaste esindajat, kes omakorda aitas kaasa so\u0303jaliste ru\u0308nnakute korraldamisele la\u0308a\u0308neriikide tsiviilsihtkohtade vastu."}, {"text_idx": "#000066", "text": "La\u0308a\u0308neriikide pikaajaline seotus Afganistani tulevikuga on nende seisukohast oluline, kuna sellega takistatakse islamia\u0308a\u0308rmuslaste uut vo\u0303imuleto\u0303usmist. Samas vo\u0303imalused kompromissiks talebani liikumisega on la\u0308a\u0308neriikide arvates u\u0308sna piiratud, kuna koosto\u0308o\u0308d terroristidega on keeruline po\u0303hjendada."}, {"text_idx": "#000067", "text": "Konflikt inimo\u0303iguste ja naiste vaatenurgast"}, {"text_idx": "#000068", "text": "Paljude la\u0308a\u0308neriikide liidrite ja asjatundjate so\u0303nul la\u0308a\u0308neriikide sekkumine ja osalemine Afganistani tuleviku muutmises so\u0303jaliste jo\u0303ududega on naiste, laste ja u\u0308ldiste inimo\u0303iguste julgeoleku seisukohalt va\u0308ltimatu."}, {"text_idx": "#000069", "text": "Na\u0308iteks talebani valitsemise ajal oli naistel a\u0308a\u0308rmiselt va\u0308he o\u0303igusi, sisuliselt olid ko\u0303ik Afganistani naised o\u0308o\u0308pa\u0308evaringselt koduarestis. Erinevad avalikud hukkamismeetodid olid tavalised ja karistus kurito\u0308o\u0308 eest oli mo\u0303ne kehaosa amputeerimine."}, {"text_idx": "#000070", "text": "Rahvusvaheline u\u0308ldsus peab selle vaatenurga kohaselt kaasa aitama Afganistani inimo\u0303iguste ja naiste olukorra parandamiseks, mida aga ei ole vo\u0303imalik teha riigist va\u0308ljaspool."}, {"text_idx": "#000071", "text": "Rahvusvahelise u\u0308ldsuse otsus abi andmisest Afganistanile"}, {"text_idx": "#000072", "text": "Teisest ku\u0308ljest kiidetakse la\u0308a\u0308neriikide sekkumine Afganistani konflikti heaks, kuna otsus on tehtud U\u0308RO siseselt. Seega ei ole tegemist so\u0303ja, vaid rahuvalveoperatsiooniga. Ka Soomes ka\u0308sitletakse soome so\u0303durite osalemist osana kriisilahendusoperatsioonist."}, {"text_idx": "#000073", "text": "Antud vaatenurgast on konflikti ja Afganistani rahulikuma tuleviku u\u0308lesehitamisel osalemine ma\u0308rk solidaarsusest ja rahvusvaheline kohustus."}, {"text_idx": "#000074", "text": "Lisaks eelpool mainitud to\u0303lgendustele on uurijaid ja asjatundjaid, kes seavad la\u0308a\u0308neriikide Afganistani poliitika kahtluse alla."}, {"text_idx": "#000075", "text": "Kriitikute arvates ei ole so\u0303jas enam pikka aega olnud ku\u0308simus religioosselt kallutatud talebaniliikumisest, millel on rahvusvahelisi kontakte. Selle asemel on talebaniliikumine killustatud vastasleer, mille liikmed usuvad vo\u0303itlevat va\u0308lisokupatsiooni ja marionettvalitsuse vastu."}, {"text_idx": "#000076", "text": "Okupatsioonivastast vo\u0303itlust o\u0303hutavad la\u0308a\u0308neriikide po\u0303hjustatud tsiviilohvrid ja o\u0308ised haarangud afgaanide kodudes."}, {"text_idx": "#000077", "text": "La\u0308a\u0308neriikide Afganistani poliitika on ebao\u0303nnestunud"}, {"text_idx": "#000078", "text": "Paljude kriitikute meelest on la\u0308a\u0308neriigid Afganistani poliitikas ebao\u0303nnestunud."}, {"text_idx": "#000079", "text": "Vaatamata aastaku\u0308mnete pikkusest panustamisest Afganistani arengusse on tulemusi va\u0308he ja riigi julgeolek on tavaliste elanike seisukohalt a\u0308a\u0308rmiselt no\u0303rk. Lo\u0303viosa Afganistni suunatud rahadest on mo\u0303eldud so\u0303jalisteks eesma\u0308rkideks, kuid julgeolek on la\u0308a\u0308neriikide kohal olles aina no\u0303rgenenud."}, {"text_idx": "#000080", "text": "Ka talebani valitsuse ro\u0303humise su\u0308mboliteks peetud burkad on pea terves Afganistanis tavalised ja igapa\u0308evased. Samas on president Karzai vo\u0303imul olles naiste o\u0303igusi taas hakatud piirama."}, {"text_idx": "#000081", "text": "La\u0308a\u0308neriikide toetatud Karzai valitsus on korrumpeerunud ega oma rahva usaldust."}, {"text_idx": "#000082", "text": "Afganistani so\u0303da on to\u0303lgendatud ka so\u0303jalis-geograafilis- ja majanduslikust seisukohast. Arvatakse, na\u0308iteks, et USA osaleb Afganistani so\u0303jas geopoliitilistel eesma\u0308rkidel."}, {"text_idx": "#000083", "text": "Seda to\u0303lgendust toetab fakt, et Osama bin Ladeni hukkamine ei omanud mingit ta\u0308htsust so\u0303jategevuse tuleviku seisukohast."}, {"text_idx": "#000085", "text": "Afganistani okupeerimise geopoliitilised po\u0303hjused on tingitud riigi strateegilisest asukohast Kesk-Aasia naftatranspordiliini la\u0308hedal. Samas Hiina naaberriigina on Afganistanil tulevikus, Hiina maailmapoliitilise rolli kasvades, endisest suurem so\u0303jaline kogemus."}]